बूंदी। शहर से सटे नीम का खेड़ा गांव के खेत पर शुक्रवार शाम को आकाशीय बिजली गिरने से किसान की मौत हो गई। वहीं, उसकी तीन पुत्रियां बेहोश हो गई। इन्हें जिला अस्पताल में भर्ती कराया है। घटना के बाद से गांव में मातम छा गया।
पुलिस के अनुसार चेतराम माली (35) व उसकी पुत्रियां नीतू (16), रिंकेश (13), गिरिजा (11) समेत 7-8 परिजन अपने खेत पर उगी भिंडी, लॉकी को तोड़ रहे थे।
शाम 5 बजे आकाशीय बिजली गिरने से सभी बेहोश हो गए। अस्पताल में चेतराम को मृत घोषित कर दिया। उसका पोस्टमार्टम करवाकर शव परिजनों के सुपुर्द कर दिया। जवान बेटे को हमेशा के लिए खो चुके चेतराम के पिता श्रीराम की स्थिति ऐसी थी कि वह रो भी नहीं पा रहा था। चेहरे पर तो उसके बेटे का गम साफ झलक रहा था। तीनों बालिकाओं की स्थिति में रात को सुधार बताया है।
hin_Deva awa_Deva hin_Deva